Tha Port Rìgh, aig a bheil dìon bhon ghaoith air gach taobh, air aithneachadh mar fhear de na calaidhean as fasgaich air a' chosta an iar. A dh'aindeoin seo, cha deach cidhe a thogail gu 1818-20. Bha an cala gu math trang, gu h-àraid rè sèasain an sgadain, agus bhiodh na ceudan de bhàtaichean sgadain suidhichte sa bhàgh a h-uile bliadhna, cho math ri bàtaichean-smùid agus pufairean le luchd-siubhail, bathair agus post. Bhiodh bàta-puist a' tighinn gach latha. Chaidh rathaidean an eilean a leasachadh mean air mhean agus mar sin, cha robh an cidhe cho cudromach sa bha, ach mar thoradh air a àite fasgach, tha an cala fhathast na dheagh acarsaid do bàtaichean-athais rè mìosan an t-samhraidh cho math ri beagan soithichean coimeirsealta.